Bis mir willekomen mins libes trost
Bis mir willekomen mins libes trost·
mins herzen froͤide vil lieber man vnd herre min·
got ichs iemer lobe der mich hat erlost·
vs sorgen ǒch danke ichs den tvgenden vnd den trúwen din·
der ich doch was sere in zwifel komen sit·
dv hatest min vergessen so langer zit·
was half mich min  schoͤne min hoher name·
dv vergesse min gar ane schame·
Nv ist das herze min richer tvgende fro·
sit ich mit armen han vmbevangen lieben lip·
lieber man nv sage ist dir lieb also·
dv seitest mir ich wer dir lieb fúr elliv wip·
ich gab dir vf din trúwe vnd vf din edelen tvgent·
miner froͤiden crone blv̊me blvͤnde ivgent·
o we vil maniger abent sender clage·
dú mich twanc vntz gegen dem tage·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse